
	[bookmark: nev]CSUTORÁS BEATRIX
di2r5a@student.uni-pannon.hu
vegyészmérnök 
MSc, 1. félév
Pannon Egyetem
Mérnöki Kar
	
[bookmark: _GoBack]






Témavezető:
	Dr. Miskolczi Norbert
Egyetemi docens, PE MK




Szennyvíziszap termo-katalitikus átalakításának vizsgálata: a termék in-situ minőségjavítása

A népesség és az életszínvonal folyamatos növekedése miatt jelentős az urbanizáció fejlődése. Ennek következtében egyre több szennyvíz keletkezik évente; száraz anyagra vonatkoztatva éves szinten közel 45 millió tonna települési szennyvíziszap keletkezik. A szennyvíziszap jelentős része jelenleg lerakókba, vagy mezőgazdasági alkalmazásra kerül, ugyanakkor a szennyvíziszap felhasználható energiaforrásként is. Ennek egyik lehetősége a termokémiai módszerek alkalmazása, melyek közül leginkább az elszenesítés (torrefaction) és a különböző hőmérsékleteken végzett pirolízis (400-700°C) és elgázosítás (700-1000°C) a leginkább vizsgált. Ennek eredményeképpen különböző gáz, cseppfolyós és szilárd halmazállapotú termékek keletkeznek. A pirolízis-elgázosítás során keletkező termékek mennyisége és összetétele az alapanyagok összetételével, a műveleti paraméterekkel és katalizátorok alkalmazásával jelentősen befolyásolható.
A TDK dolgozat során áttekintettem és feldolgoztam a cellulóz alapú hulladékok termo-katalitikus átalakításának témakörében az utóbbi években megjelent szakirodalmakat. Sorra vettem a szennyvíziszap jelentette problémákat és azok megoldásait. Áttekintettem a lehetséges kezelési módokat figyelembe véve a szennyvíziszap sajátos tulajdonságait. Részletesebben kifejtettem a termikus hasznosítási lehetőségeket, illetve a különböző katalizátorok hatásait.
Laboratóriumi reaktor alkalmazásával marhatrágya pirolízisét végeztem el katalizátor nélkül és annak jelenlétében több hőmérsékleten is. A kapott szilárd, cseppfolyós, illetve gáz halmazállapotú termékeket különböző vizsgálatoknak vetettem alá. Megvizsgáltam, hogy milyen összefüggés van a műveleti paraméterek és a termékjellemzők között. A kapott eredményeket összehasonlítottam a szakirodalomban fellelhető eredményekkel, a hasonlóságokat és különbségeket elemeztem.

